APL. “Brayton” o‘z maydonida “Manchester Yunayted”ni yer tishlatdi

Futbol bo‘yicha Angliya Premyer Ligasining 36-turidan o‘rin olgan o‘yinda “Manchester Yunayted” 7-may, shanba kuni “Brayton” bilan bahs olib bordi.

Mankunianliklar safarda “Brayton”ga 0:4 hisobida imkoniyatni boy berdi. Mezbonlar safida Mayzes Kaysedo, Mark Kukurelya, Paskal Gros va Leandro Trossard gol muallifiga aylandi.
Yirik hisobdagi mag‘lubiyatdan so‘ng “qizil iblislar” 58 ochko bilan 6-o‘rinda qoldi, “Brayton” esa ochkolari sonini 44 taga yetkazib, 9-pog‘onani band etdi.
APL
36-tur bahsi
7-may, shanba
Gollar: 1:0 – 15 Kaysedo, 2:0 – 49 Kukurelya, 3:0 – 57 Gross, 4:0 – 60 Trossard.
“Brayton”: Sanches, Dank, Veltman, Kukurelya, March (Lempti, 76), Gross, Bissuma, Mak Allister (Uebster, 67), Kaysedo, Uelbek, Trossard (Mope, 83).
“Manchester Yunayted”: De Xea, Diogu Dalot, Varan, Lindelef, Telles, Mata (Maguayr, 70), Matich (Kavani, 46), Brunu Fernandesh, Maktomini, Ronaldu, Elanga (Fred, 46).
Ogohlantirishlar: Ronaldu (45), Diogu Dalot (47).